Materská škola Watsonova 2, Košice 040 01

**Správa o výchovno-vzdelávacej činnosti materskej školy,**

**jej výsledkoch a podmienkach za školský rok 2021/2022**

Podľa § 14 ods. 5 písm. e) zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. 312/2013 Z.z. a vyhlášky

č. 435/2020 Z.z. MŠVVaŠ SR o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení

**1.Základné identifikačné údaje**

Názov školy: **Materská škola Watsonova 2,**

Adresa školy: **Watsonova 2, Košice 040 01**

Titul, meno a priezvisko riaditeľa školy: **PaedDr. Danka Běhalová**

Telefón: **055/6331729, 0907900180** internetová adresa školy: **behalova.danka@ atk.sk**

Webové sídlo MŠ:  [**www.mswatsonova.sk**](http://www.mswatsonova.sk/)

Adresa elektronickej pošty MŠ : zatiaľ nefunkčná

Zriaďovateľ MŠ – kontaktné údaje :  **Mesto Košice, Trieda SNP 48/A, Košice 040 11,**

Telefón: **055/6419217**  Webové sídlo**:  www.kosice.sk**

Adresa elektronickej pošty MMK -oddelenie školstva: **beata.lopusniakova@kosice.sk**

Právna subjektivita MŠ**:  nie**

**Rada školy:**

V mesiaci september 2020 sa uskutočnili voľby do rady školy na obdobie rokov 2020-2024.

|  |  |  |  |
| --- | --- | --- | --- |
| **P.č.**  | **Meno a priezvisko**  | **Funkcia**  | **Zvolený/delegovaný za** |
| 1. | Dana Šibalová | predseda | zvolená za pedagogických zamestnancov |
| 2. | Mgr. Martina Fecková | člen | zvolená za zákonných zástupcov |
| 3. | Magdaléna Pocsová | člen | zvolená za nepedagogických zamestnancov |
| 4. | JUDr. Andrea Takáčová | člen | delegovaná za zriaďovateľa |
| 5. | Ing. Jozef Filipko | člen | delegovaný za zriaďovateľa |

Činnosť rady školy:

 1. .Zasadnutie rady školy-31.8.2021

 Uznesenie: Rada školy berie na vedomie správu výchovno- vzdelávacej činnosti za školský

 rok 2020/2021 a odporúča ju zriaďovateľovi schváliť.

**Rodičovské združenie pri MŠ Watsonova 2:**

členmi sú všetci rodičia, ktorých detí navštevujú MŠ Watsonova 2. Predsedom je Mgr. Eva Loub. RZ má právnu subjektivitu od roku 2003.

**Poradné orgány školy:**

*Pedagogická rada*: tvoria ju všetci pedagogickí zamestnanci.

Obsahové zameranie pedagogických rád:

prerokovanie dokumentov školy, hodnotenie výchovno-vzdelávacej činnosti za 1. a 2. polrok škol.roka 2021/22, zovšeobecnenie z hospitácií, informácie z riaditeľských porád, projekt Zdravo-hravo: akcie a aktivity školy, spolupráca s CPPPaP- školská pripravenosť.

Prijaté uznesenia boli zamerané na zvyšovanie kvality materskej školy, skvalitnenie výchovnovzdelávacieho procesu.

*Metodické združenie*:

Od 1.1.2021 bola v zmysle platnej legislatívy ukončená činnosť metodického združenia školy. Obsah činnosti metodického združenia bol realizovaný na pedagogických radách.

**2. Údaje o deťoch**

Kapacita MŠ je 32 detí, určená RÚVZ v Košiciach.

* výchovná starostlivosť:  celodenná
* **celkový počet tried v MŠ**:     2                **počet detí v MŠ spolu**:   35
* **počet dvojročných detí:**      0              **počet 3 – 4 ročných detí:**  10
* **počet 4 – 5 ročných detí**:  12  **počet 5 – 6 ročných detí:**  13
* počet detí zo ***sociálne znevýhodneného prostredia***:     0  z toho 5-6 ročných: 0
* počet špeciálnych tried: / počet zaradených detí v bežných triedach:      0
* počet detí končiacich predškolskú prípravu, odchádzajúcich do ZŠ:   11
* počet detí pokračujúcich v plnení povinného predprimárneho vzdelávania:   2
* počet vydaných rozhodnutí o prijatí na rok 2022/2023: 10

 ***Prehľad o dochádzke detí do MŠ :***

|  |  |  |  |  |  |
| --- | --- | --- | --- | --- | --- |
| trieda | vek detí | počet zapísaných detí k 15.9.2021 | počet zapísaných detí k30.6.2022 | priemer dochádzky |  % |
| 1. | 3-4 ročné | 14 | 15 | 8 | 54,6 |
| 2. | 3-6 ročné | 20 | 20 | 12 | 59 |
| spolu |  | 34 | 35 | 20 | 57,14 |

**3. Údaje o zamestnancoch**

počet **učiteľov -**vrátane riaditeľa školy - fyzický stav: 4**,** prepočítaný stav: 4  spĺňajúci kvalifikačné predpoklady  s TPP

Kariérový stupeň učiteľov: 2- pedagogický zamestnanec s druhou atestáciou,

 2 -samostatný pedagogický zamestnanec,

Kariérová pozícia: 1 - vedúci pedagogický zamestnanec,

 2 - triedny učitelia.

 Riaditeľ školy absolvoval prípravu vedúcich pedagogických zamestnancov:     **áno r. 2006**

 **inovačné funkčné ukončené v roku 2013**

počet **asistentov učiteľa** v MŠ / spôsob ich financovania: 0

z toho študujúcich za účelom doplnenia kvalifikácie na SŠ: 0 na VŠ: 0

počet **nepedagogických zamestnancov** v MŠ - fyzický stav: 2  prepočítaný stav:  1,8

     ***( + hospodárka MŠ 0,30% PÚ, kmeňová na MŠ Park mládeže)***

počet pracovníčok ŠJ:  0

***Údaje o ďalšom vzdelávaní pedagogických zamestnancov materskej školy:***

|  |  |  |  |  |  |  |
| --- | --- | --- | --- | --- | --- | --- |
|   | **Názov vzdelávania** | **počet prihlásených** | **počet študujúcich** | **počet absolventov, ktorí ukončili štúdium v šk. roku 2021-22** | **počet študujúcich, ktorí budú pokračovať v štúdiu aj v šk.roku 2022-23** | **predpokladaný termín ukončenie štúdia** |
| 1. | Adaptačné vzdelávanie |  |  |  |  |  |
| 2. | Aktualizačné vzdelávanie | 4 | 4 | 4 |  |  |
| 3. | Inovačné vzdelávanie |  |  |  |  |  |
| 4. | Špecializačné vzdelávanie |  |  |  |  |   |
| 5. | Funkčné vzdelávanie |  |  |  |  |   |
| 6. | Kvalifikačné vzdelávanie |   |  |  |  |   |

Vzhľadom na epidemiologickú situáciu, sme na odborný rast učiteľov využili hlavne samoštúdium.

|  |  |  |
| --- | --- | --- |
| **webináre** | **organizátor** | **Počet pedagogických zamestnancov** |
| Ideme do školy | RAABE | 1 |
| Ako na najmenších škôlkárov | RAABE | 1 |
| Viete ako si zvýšiť tarifný plat | RAABE | 1 |
| Interaktívna tabuľa a softvér activeInspireI | EDUSTEPS | 1 |
| Predškolák v povinnom predprimárnom vzdelávaní | RAABE | 1 |
| Dieťa- cudzinec v materskej škole | RAABE | 1 |

**Vzdelávanie riaditeľa školy:**

|  |  |  |
| --- | --- | --- |
| ***Školenia a kurzy*** |  | ***Organizátor*** |
| Finančné vzdelávanie- ako na to? | webinár | *RAABE* |
| Hudobná výchova hravo a zábavne | webinár | *RAABE* |
| Logopédia včas alebo kým čakáte na logopéda | webinár | *RAABE* |
| Kognitívne činnosti u predškolákov | webinár | *RAABE* |
| Ako na najmenších škôlkárov | webinár | *RAABE* |

**4. Údaje o výsledkoch hodnotenia podľa poskytovaného stupňa vzdelania**

Výchovno-vzdelávaciu činnosť sme aj v tomto roku realizovali prostredníctvom školského vzdelávacieho programu **“Čarovné dvierka”.** Deti dosiahli dobré výsledky vďaka individuálnemu prístupu, vekuprimeranosti, odbornosti učiteliek, plánovaniu a realizácií aktivít vo vzájomnej spolupráci učiteliek a rodičov. Rodinné prostredie našej MŠ nám umožňuje efektívne uplatňovať prosociálny štýl práce s deťmi a realizovať intenzívnu spoluprácu s rodičmi. Zážitkovým učením, eliminujúc frontálne činnosti a  s využitím prvkov tvorivej dramatiky sme sa zamerali na celostný rozvoj osobnosti. V našej edukačnej činnosti sme často využívali **interaktívnu tabuľu, UP Bee-bot, tangram, LOGICO-PRIMO a tablety.** Rozvíjali sme čitateľskú gramotnosť detí, na elementárnej úrovni aj finančnúgramotnosť**.** V zmysle **Dohovoru o právach dieťaťa** sme kládli dôraz hlavne na dodržiavanie psycho-hygienických zásad a dobré medziľudské vzťahy medzi deťmi, založené na tolerancií a pomoci druhým. Zmysluplnými pohybovými aktivitami sme rozvíjali vzťah detí k pohybu v interiéri aj exteriéri školy a predchádzali tak obezite. Utvárali sme emocionálny vzťah k prírode a upevňovali poznatky o bezpečnosti na cestách. **Učiteľky dôsledne kontrolovali dochádzku detí do MŠ, pre ktoré bolo od 1.9.2021 predprimárne vzdelávanie povinné**.

Na základe hodnotenia výchovno-vzdelávacej činnosti v jednotlivých triedach konštatujem, že úlohy zo školského vzdelávacieho programu ako aj hlavné úlohy z ročného plánu školy vyplývajúce z pedagogicko-organizačných pokynov na školský rok 2021/22 boli plnené. Úroveň školskej pripravenosti 5-6 ročných detí je veľmi dobrá.

Krúžková činnosť nebola v školskom roku 2020/21 realizovaná v zmysle Covid – školského semafóru pre materské školy.

Kladne hodnotíme :

* programovanie digitálnych hračiek – 5-6 r. deti
* využívanie edukatívnych programov a digitálnej techniky v edukačnom procese,
* matematické zručnosti u 5-6 r. detí a úroveň grafomotorických zručností,
* realizáciu projektu o zdravom životnom štýle– Vitamínkovo,
* tvorivé aktivity, manipuláciu s drobným materiálom, strihanie papiera u 5-6 r. deti
* individuálny prístup pri rozvíjaní tvorivosti a fantázie,
* záujem deti o cvičenie, tanec a pohybové aktivity na školskom dvore.

Rezervy:

* nesprávna výslovnosť: 6 deti- 4-6 r., 1 dieťa rozpráva trojjazyčne, čo mu spôsobuje problémy v komunikácií po slovensky, 1 dieťa nerozpráva s učiteľkami vôbec a s deťmi obmedzene
* nečakajú, kým sa im udelí slovo, skáču si do reči
* nesprávne držanie tela
* nežiaduce správanie (3 deti)

## **Oblasti, v ktorých škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť**

**SWOT analýza**

***Silné stránky školy:***

* 100% kvalifikovanosť pedagogických zamestnancov,
* stabilný pedagogický kolektív,
* rodinné prostredie školy a dobré medziľudské vzťahy,
* prezentácia detských výtvarných prác na výtvarných súťažiach a v priestoroch

 školy,

* podpora rodičov a spolupráca s rodičmi,
* tradičné aktivity a akcie školy počas celého roka,
* multifunkčné ihrisko –gumový povrch,
* dobrá spolupráca so ZŠ Hroncova a ZŠ Tomášikova,
* vybavenie školy IKT.

***Slabé stránky školy:***

* obmedzené priestory interiéru,
* nedostatok finančných prostriedkov na vybavenie školy UP,
* nedostatočná finančná motivácia pedagogických zamestnancov.

***Ohrozenia školy:***

* nedostatok finančných prostriedkov na revitalizáciu budovy, oplotenia,
* náraz počtu detí s nežiaducim správaním,
* neustále sa meniace požiadavky na prácu učiteľov- časté zmeny legislatívy,
* demografický vývoj.

***Príležitosti materskej školy:***

* prezentácia výchovno-vzdelávacej činnosti prostredníctvom internetovej stránky,

 nástenkami, prehliadkami výtvarných prác detí,

* dobré príležitosti pre naplnenie kapacity školy prostredníctvom kvalitnej

 edukačnej činnosti,

* podpora zriaďovateľa pri profesijnom rozvoji učiteľa
* dobrá spolupráca s MČ Sever a poslancami.

*Oblasti v ktorých škola dosahuje dobré výsledky:*

\* stabilný, odborne fundovaný pedagogický kolektív,

\* kvalitná výchovno-vzdelávacia činnosť a príprava detí na vstup do ZŠ

 - najlepšie výsledky v grafomotorike, pohybových činnostiach, v edukačných aktivitách

 s digitálnymi učebnými pomôckami,

\* prezentácia detských výtvarných prác v priestoroch školy,

\* podpora rodičov a spolupráca s rodičmi, sponzormi,

\* tradičné aktivity a akcie školy počas celého roka.

*Oblasti v ktorých sú nedostatky a treba úroveň výchovy a vzdelávania zlepšiť:*

\* prejavy nežiaduceho správania detí

Návrh opatrenia – v odbornej činnosti sa zamerať na aktuálne štúdie príčin takéhoto správania a metodiku odstraňovania nežiaduceho správania u detí v spolupráci s CPPPaP

* + zintenzívniť metodicko-pradenskú pomoc rodičom

*\** dodržiavanie pravidiel správania sa detí

Návrh opatrenia - zdôrazňovať význam pravidiel života detí v skupine, využiť na to piktogramy a spolupracovať s rodičmi

\*nesprávna výslovnosť detí, nedostatočné komunikačné schopnosti detí

Návrh opatrenia – spolupracovať s rodičmi, pravidelná logopedická starostlivosť

 \* nesprávne držanie tela

Návrh opatrenia – denné precvičovanie celého tela, dôraz na výber zdravotných cvikov, spolupráca s rodičmi

\* materiálno- technické zabezpečenie: vymaľovanie znečistenej steny - vstupné schodisko a ŠJ, vymaľovanie fasády budovy

Návrh opatrenia:- intenzívne komunikovať so zriaďovateľom a sponzormi

**Posúdenie školskej pripravenosti**

Kontinuálnou pedagogickou diagnostikou deti (Kern-Jiráskov test, pozorovania, individuálnou prácou s dieťaťom, rozhovormi s dieťaťom, vyhodnotením portfólia dieťaťa) učiteľky získali obraz o pripravenosti dieťaťa do ZŠ. V mesiaci február- apríl bolo učiteľkami realizované individuálne poradenstvo rodičom 5-6r. deti. Na základe odporúčania učiteliek aj psychologičky bolo navrhnuté 2 deťom pokračovanie v plnení povinného predprimárneho vzdelávania.

 Dôvody: 1. nezrelosť v sociálnej a emocionálnej oblasti

 2. nedostatky v artikulácií hlások, orientácií v čase, priestore ako aj sluchové

 rozlišovanie

**Kontrolná činnosť**

**a) Vnútroškolská kontrola:**

**pedagogická-** 20

Zamerané na využívanie aktivizujúcich metód práce, digitálnej techniky, rozvíjanie tvorivosti, pohybových zručností, hodnotiacich schopností a diferencovaný prístup k deťom. Z uvedených kontrol boli vyvodené odporúčania a výsledky zovšeobecnené na pedagogickej rade.

**ostatné**: - 27

Dodržiavanie pracovného času, evidencia v knihe dochádzky. Zisťovanie úrovne čistoty a hygieny školy, školského dvora zamerané na protiepidemické opatrenia, stav čistiacich potrieb, lekárničky a účtovnej evidencie. Sledovanie dodržiavania pracovnej disciplíny a bezpečnosti informačného systému.

Kontrolami neboli zistené závažnejšie nedostatky.

**b) Inšpekcia:**V školskom roku 2021/22 nebola vykonaná žiadna inšpekcia.

**termín, zameranie, výsledky ŠŠI:**

**Covid-19**

Na škole sa dodržiavali prísne protiepidemické opatrenia. Mesto Košice zabezpečilo dostatok dezinfekčných prostriedkov a hygienických pomôcok pre zamestnancov, rodičov aj deti. Školský dvor bol až do ukončenia opatrení esteticky rozdelený na dve zóny na hranie, aby nedochádzalo k spájaniu deti ani počas pobytu vonku. Prevádzka školy sa riadila aktuálnym školským semafórom.

**5. Údaje o priestorových a materiálno-technických podmienkach školy**

Materská škola Watsonova 2 sa nachádza v MČ Sever. Typ budovy –dvojposchodový podpivničený rodinný dom. Na prízemí sa nachádza I. trieda s príslušenstvom (WC, umývarka a šatňa), jedáleň a výdajná školská jedáleň s osobitným vchodom. Na prvom poschodí je II. trieda s príslušenstvom, spálňou a kabinet UP. Na druhom poschodí je riaditeľňa a odpočinková miestnosť pre upratovačky. Škola má školský dvor s multifunkčným gumovým povrchom a trávnatou plochou, kde sa nachádzajú preliezky, domček, váhadlové, pružinové hojdačky, kolotoč, šmýkačka zakúpené Mestom Košice a dve pieskoviska. Súčasťou školského areálu je predzáhradka, živý plot, ovocné a ihličnaté stromy, ktoré v súčasnosti vytvárajú zelenú bariéru škole a pomáhajú aj pri edukácií detí v rámci environmentálnej výchovy.

 Materiálno-technické podmienky, vybavenosť hračkami, učebnými pomôckami je dobrá aj vďaka finančnej pomoci RZ. V rámci projektu Elektronizácia vzdelávacieho systému regionálneho školstva a projektu Aktivizujúce metódy vo výchove sme získali aj dve interaktívne tabule s príslušenstvom.

 Estetická úroveň školy, vnútorných aj vonkajších priestorov je vďaka tvorivému prístupu učiteliek a spolupráci s rodičmi veľmi dobrá. Každoročne vysádzame na školský dvor kvitnúce rastliny.

Aktuálne by sme potrebovali opraviť gumový povrch ihriska, vymaľovať stenu na schodisku, školskú jedáleň a fasádu budovy.

**Psychologické podmienky výchovy a vzdelávania v škole**

Usporiadanie denných činností je spracované v dennom poriadku, ktorý je pružný, s možnosťou reagovať na potreby a záujmy jednotlivých detí v triede a poskytuje priestor pre bezpečný, zaujímavý a zmysluplný pobyt dieťaťa v materskej škole. Denné činnosti sú realizované tak, aby išlo o

vyvážené striedanie činností s dostatkom času na hru a učenie dieťaťa a s dodržiavaním zásad zdravej životosprávy. Denný poriadok rešpektuje vekové a individuálne osobitosti dieťaťa, optimálny biorytmus a bezstresové prostredie.

**6. Financie**

***Údaje o finančnom a hmotnom zabezpečení výchovno-vzdelávacej činnosti školy***

Príspevok na čiastočnú úhradu nákladov spojenú s hmotným zabezpečením školy od rodičov:

odvedené školné za celý škol. rok: súhrnná suma: 4.0447 €

Prostriedky od zriaďovateľa školy: 710 .- €, zakúpené čistiace prostriedky, tonery, výtvarný materiál, poštovné.

***Finančné prostriedky získané od rodičov***

príjmy RZŠ z mesačných príspevkov: 2674-€

2% dane získané pre RZ za rok 2021: doposiaľ neprišli na účet

**7. Cieľ, ktorý si škola určila v koncepčnom zámere rozvoja školy na príslušný školský rok a vyhodnotenie jeho plnenia**

**Vyhodnotenie koncepčného zámeru rozvoja školy:**

Ciele, ktoré si škola určila v koncepčnom zámere rozvoja školy na obdobie 2020 – 2025 sa

priebežne plnia.

***Oblasť edukačnej činnosti***

Cieľom našej edukačnej činnosti v tomto školskom roku bolo skvalitňovanie predprimárneho vzdelávania a zapájanie rodičov do projektov školy.

Tento cieľ sme napĺňali prostredníctvom:

* realizáciou školského vzdelávacieho programu Čarovné dvierka,
* pedagogický kolektív prerokoval a schválil aj systém plánovania výchovno-vzdelávacej

činnosti. V plánoch sa prepájajú dlhodobé ciele školy a projekty školy so zámerom kvalitnej

prípravy detí na vstup do ZŠ,

* posilňujeme individuálny prístup k deťom s rešpektovaním jeho individuálnej osobnosti a rozumovej úrovni uplatňovaním moderných a inovatívnych metód, využívame skupinové a individuálne formy,
* poznatky získané vzdelávaním a samoštúdium učiteľky aplikovali do praxe,
* u deti sme podporovali experimentovanie a bádanie,
* realizovali sme v rámci možnosti školského semafóru aj aktivity s deťmi a rodičmi- Deň matiek, Cvičenie s rodičmi, Juniáles.

Učiteľky uplatňovali progresívne metódy a formy práce, začleňovali inovačné prístupy, zmeny do každodennej práce. Pripravenosť detí pre vstup do základnej školy je veľmi dobrá.

Naďalej je potrebné kvalitu materskej školy zlepšovať, posúvať na vyššiu úroveň.

***Oblasť spolupráce s partnermi***

Aj v tomto školskom roku sa nám darilo dobre spolupracovať s rodičmi. Pre protipandemické opatrenia bola spolupráca so ZŠ Hroncova a ZŠ Tomášikova obmedzená, zameraná na konzultácie ohľadom školskej pripravenosti detí pred vstupom do ZŠ.

Zefektívnili sme spoluprácu s CPPPaP na Karpatskej ulici- komunikovali sme mailom, telefonicky aj online, realizovali sme v spolupráci so školskou psychologičkou aj aktualizačné vzdelávanie na MŠ.

MČ Sever nám vypomáha s úpravou kríkov a s rýľovaním pieskovísk.

Rodičia nám pomáhajú pri skrášľovaní školy, materiálne, finančne ale aj brigádnickou činnosťou.

Spolupráca s rodičmi, zriaďovateľom a partnermi je na dobrej úrovni s cieľom skvalitňovania výchovno- vzdelávacieho procesu a jeho podmienok.

***Oblasť materiálno-technického zabezpečenia***

Postupne zlepšujeme podmienky pre kvalitnú výchovno-vzdelávaciu činnosť detí – v interiéri, aj exteriéri. Materiálno-technické zabezpečenie školy sa každoročne zlepšuje, zakúpilo sa dostatok nových učebných pomôcok, priestory interiéru a školského dvora sa skrášľujú.

Mesto Košice nám zakúpilo UP, tablety pre predškolákov, 4 nové exteriérové hračky na školský dvor, inštalovalo nám výlevku do sociálneho zariadenia v 1. triede, zaslalo sumu 150,- € na nákup výtvarného materiálu. Vymaľovali sme dosky na pieskoviskách a drevenú exteriérovú hračku. Učiteľky každoročne esteticky upravia interiér a exteriér školy, spolu s deťmi sa starajú o zeleň a bylinky na školskom dvore. Množstvo hračiek a UP sme zakúpili aj z príspevkov rodičov.

MŠ bude naďalej v spolupráci so zriaďovateľom pokračovať v zlepšovaní technických a materiálnych podmienok v materskej škole s cieľom vytvárať optimálne podmienky pre harmonickú výchovu a vzdelávanie detí.

**Východiská na školský rok 2022/2023:**

V školskom roku 2022/2023 bude naša edukačná  činnosť vychádzať zo školského vzdelávacieho programu Čarovné dvierka, zo Sprievodcu školským rokom 2022/2023, Prevádzkovo-organizačných pokynov Mesta Košíc a z analýzy predchádzajúceho školského roka so zámerom ďalšieho skvalitňovania predprimárneho vzdelania, hlavne 5-6 ročných detí s cieľom ich úspešného zaškolenia v ZŠ.

* Pri výchove a vzdelávaní detí, pre ktoré je predprimárne vzdelávanie povinné vrátane detí v individuálnom vzdelávaní, sa odporúča adaptovať ciele a obsah vzdelávania na základe potrieb detí a v súlade s princípom vyrovnávania šancí pri vstupe na primárny stupeň vzdelávania.
* Pri výchove a vzdelávaní detí s odlišným materinským jazykom sa odporúča podporovať materinský jazyk dieťaťa a venovať zvýšenú pozornosť osvojovaniu vyučovacieho jazyka. Odporúča sa individuálny prístup k deťom s odlišným materinským jazykom a využívanie efektívnych komunikačných stratégií vo výchovno-vzdelávacej činnosti.
* Rozvíjať komunikačné schopnosti detí, pozornosť venovať odstraňovaniu nesprávnej výslovností detí.
* Podporovať počiatočnú čitateľskú gramotnosť detí materských škôl ako prípravu detí na čítanie v prvom ročníku základnej školy uplatňovaním špecifických metód, podnetným literárnym prostredím, napomáhaním aktívnemu počúvaniu detí a ich komunikovaniu s porozumením.
* Vo výchovno-vzdelávacej činnosti uplatňovať integráciu vzdelávacích oblastí; hru využívať ako základný výchovno-vzdelávací prostriedok aktivizácie detí k učeniu sa, získavaniu a

využívaniu informácií, sebarealizácii, sebakontrole, sebazdokonaľovaniu, sebaregulácii, sebareflexii.

* Aktívne podporovať rozvoj sociálnej a finančnej gramotnosti detí.
* Podporovať rozvíjanie hodnotiaceho a kritického myslenia uplatňovaním dostupných metód, napomáhaním vyjadrenia vlastného názoru, získavaním, porovnávaním a zhodnotením informácií.
* Podporovať rôznymi aktivitami, činnosťami pre deti, zákonných zástupcov a širokú verejnosť Deň materských škôl na Slovensku, ktorým je 4. november, deň založenia prvej detskej opatrovne na území Rakúsko-Uhorska.

Podporovať MŠ pri implementácii programu Aflatoun: http://osf.sk/socialno-financnevzdelavanie-aflatoun/ a využívať možnosti vzdelávania pedagogických zamestnancov MŠ v oblasti rozvoja sociálnej a finančnej gramotnosti a jej prepájania s udržateľným rozvojom.

* Stimulovať sociálny, emocionálny a morálny vývin detí, schopnosť vzájomného rešpektovania sa, dodržiavanie pravidiel skupiny, triedy. Využívať piktogramy, symboly a obrázky.
* Organizovať aktivity a programy, ktoré napomáhajú výchove k zdravému životnému štýlu a k ochrane fyzického, duševného a emočného zdravia detí.
* Pri výchovných problémoch spolupracovať s rodičmi, poskytnúť im odborné poradenstvo. Eliminovať nežiaduce správanie detí.
* Rozvíjať školskú pripravenosť u 5-6 r. deti ako aj u deti s pokračovaním plnenia povinného predprimárneho vzdelávania.
* Hravou formou podporovať záujem detí o matematiku.
* Zamerať sa na rozvíjanie vyšších psychických procesov, podnecovať deti k vyjadrovaniu poznatkov, názorov a postojov.
* Napomáhať sebareflexii dieťaťa vzhľadom na jeho úspechy a neúspechy, účinne podporovať dieťa v jeho pokroku. Napomáhať dieťaťu reflektovať výsledky činností spoluhráčov.
* Grafomotorické zručnosti detí rozvíjať postupne, v spolupráci s rodinou s dôrazom na správny úchop písacieho a kresliaceho materiálu, primeranú pracovnú plochu a správnu polohu sedenia počas činnosti.
* Vo výchovno-vzdelávacej činnosti uplatňovať bádateľský prístup, zaraďovať experimenty a vytvárať príležitosti na získavanie reálnych skúseností s predmetmi, javmi a situáciami rešpektujúc ciele a poslanie materských škôl.
* Digitálne technológie využívať ako jeden z nástrojov osobnostného rozvoja detí s dôsledným rešpektovaním vývinových osobitostí predškolského veku.
* Podporovať rozvíjanie pohybových schopností a zručností detí pravidelnou dennou realizáciou zdravotných cvičení a pobytu vonku so zámerom podpory správneho držania tela.

**8. Údaje o aktivitách a prezentácií školy na verejnosti**

Z dôvodu COVID-19 opatrení sa nerealizovala krúžková činnosť, predplavecký výcvik a v plnom rozsahu projekty školy.

1. ***Špecifické zameranie školy:***
* **ZDRAVO-HRAVO** projekt zameraný na podporu zdravia detí, ochranu životného prostredia a humanizáciu výchovy a vzdelávania.
1. **údaje o projektoch**, do ktorých je škola zapojená:

- projekt**: „Zdravo-hravo“** cieľom projektu jepodpora zdravia detí, ochrana životného

 prostredia a humanizácia výchovy a vzdelávania

**-**projekt: „**Detský raj“** bol spracovaný za účelom skrášlenia interiéru a exteriéru

materskej školy v spolupráci s rodičmi a dobrovoľníkmi .

-projekt **:“Vitamínkovo**“ zameraný na propagáciu zdravého životného štýlu, prezentáciu a

 ochutnávku ovocia a zeleniny.

1. **ŠvP:** termín, miesto, počet dní, počet zúčastnených detí0

 **d ) prehliadky a súťaže: umiestnenie, pôsobnosť (okresná, mestská, krajská**,

 **celoslovenská, medzinárodná**

* účasť na okresnej športovej olympiáde v MŠ Obrancov mieru 16 5 deti

 **e) Akcie a aktivity školy**

|  |  |
| --- | --- |
| **Názov akcie a aktivity** |  **Cieľová skupina (deti, rodičia, verejnosť)** |
| Balónikový deň | deti |
| Šarkaniáda | deti |
| Koncert 2 x (ujo Ľubo) | deti |
| Svetový deň zdravia s RÚVZ | deti |
| Mikuláš | deti |
| Vianočné dopoludnie | deti |
| Deň jablka | deti |
| Deň Zeme | deti |
| Vitamínkovo: zeleninovo-ovocný deň-10 x | deti |
| Deň matiek –tvorivé dielne | deti , rodičia  |
| Kreslenie na asfalt | deti,verejnosť |
| Sokoliari | deti |
| Farebný deň 10 x | deti |
| Maľované čítanie so ZŠ Tomášikovou | deti |
| Deň Zeme | deti |
| Šikovný jazýček-prednes poézie a prózy | deti |
| Astroshow | deti |
| Život včely | deti |
| MDD | deti |
| Cvičenie rodičov s deťmi | deti , rodičia |
| Juniáles | deti , rodičia |
| Rozlúčka s predškolákmi | deti, rodičia |
| Zatvárame čarovné dvierka: hudobno-zábavné dopoludnie na školskom dvore | deti |

**9. Spolupráce, úroveň, sponzorstvo a pod.**

|  |  |
| --- | --- |
| spolupráca s rodinou- štandartne dobrá | * plenárna schôdza,
* 1x zasadnutie rady rodičov, tvorivá dielňa
* celoročný zber papiera,
* výpomoc výtvarným a kancelárskym materiálom, kopírovaním,
* finančný príspevok formou 2% dane,
* nákup hračiek a UP,
* aktualizácia webového sídla,
* brigádnická výpomoc,
* metodicko-poradenská činnosť.
 |
| spolupráca so ZŠ Hroncova  | * v tomto škol. roku obmedzená (telef.

 konzultácie) |
| spolupráca so ZŠ Tomášikova  | * v tomto škol. roku obmedzená (telef.

 konzultácie)* Maľované čítanie
 |
| spolupráca s Knižnicou Bocatiova, ul. B. Němcovej | * podľa plánu spolupráce, dopoludnia s

 knihou a divadelným predstavením |
| spolupráca s Centrom pedagogicko-psychologického poradenstva a prevencie, ul. Karpatská | * konzultácie pre učiteľky a rodičov pri eliminácií nežiaduceho správania dieťaťa,
* poradenská činnosť rodičom k školskej pripravenosti
* realizácia aktualizačného vzdelávania
 |
| spolupráca s MČ Sever | * zabezpečenie brigádnikov na výpomoc (strihanie kríkov, úprava školského dvora)
 |
| spolupráca so zriaďovateľom | * osadenie 4 nových exterierových hračiek na ŠD, inštalácia výlevky v sociálnom zariadení 1. trieda, oprava svietidlá vo WC, oprava splachovača WC, nákup UP, tabletov a výtvarného materiálu, zabezpečenie deratizácie, kosenie areálu
 |
| spolupráca s Ujom Ľubom  | * 2 x hudobný koncert, diskotéka na ŠD
 |
| spolupráca s divadielkom Gašparko | * 2 x divadielko
 |

Správa o výchovno-vzdelávacej činnosti materskej školy, jej výsledkoch a podmienkach za školský rok 2021/2022 bola prerokovaná a schválená v pedagogickej rade dňa 27.júna 2022.

Košice, 24.6.2022

 Vypracovala: PaedDr. Běhalová Dana

                                                       riaditeľka školy

Správu o výchovno-vzdelávacej činnosti materskej školy, jej výsledkoch a podmienkach za školský rok 2021/2022 schválil zriaďovateľ -Mesto Košice dňa 10. 11.2022.